techiaith/cofnodycynulliad_en-cy huggingface dataset:
English: Cabinet Secretary, I've received representations from constituents who are concerned that learners with autism spectrum disorder are at a disadvantage when taking the GCSE English exam due to their impaired social communication and social interaction, which of course means sitting the same test as their neurotypical peers, and makes it much more difficult for them. In light of this unfairness, can you tell us what discussions have actually taken place with examination providers regarding the GCSE English exam, and whether there is scope for learners with ASD to sit a different type of examination for this subject, so that these learners are not at a disadvantage in the future?
Welsh: Ysgrifennydd y Cabinet, rwyf wedi derbyn sylwadau gan etholwyr sy'n pryderu bod dysgwyr ag anhwylder ar y sbectrwm awtistig o dan anfantais wrth sefyll yr arholiad TGAU Saesneg oherwydd eu hanawsterau gyda chyfathrebu cymdeithasol a rhyngweithio cymdeithasol, sydd, wrth gwrs, yn golygu sefyll yr un prawf â'u cyfoedion niwronodweddiadol, ac mae hynny'n gwneud pethau'n anos o lawer iddynt. Yng ngoleuni'r annhegwch hwn, a allwch ddweud wrthym pa drafodaethau a gafwyd gyda darparwyr arholiadau ynglŷn â'r arholiad TGAU Saesneg, ac a yw'n bosibl i ddysgwyr ag anhwylder ar y sbectrwm awtistig sefyll math gwahanol o arholiad ar gyfer y pwnc hwn, fel nad yw'r dysgwyr hyn o dan anfantais yn y dyfodol?
English: Paul, I'm sorry to hear that some of your constituents feel that the English language GCSE paper that was set this year was not appropriate for their children's needs. I am aware that a number of the questions on that paper, for instance, referred to explaining what a 'selfie' was, explaining what 'going viral' was, and the whole issue around social media. Of course, there may be some children who are more familiar and enthusiastic about those activities than perhaps other children. There is an expectation on our examination boards to ensure that our examinations are fair to all learners. I give you a commitment that I will raise this specific instance around the English GCSE paper with Qualifications Wales, because, of course, qualifications are set independently of Welsh Government, but, clearly, we want there to be a fair playing field for all children who are entered for examinations.
Welsh: Paul, mae'n flin gennyf glywed bod rhai o'ch etholwyr yn teimlo nad oedd y papur TGAU Saesneg iaith a osodwyd eleni yn addas ar gyfer anghenion eu plant. Rwy'n ymwybodol fod nifer o'r cwestiynau ar y papur hwnnw, er enghraifft, yn cyfeirio at esbonio beth oedd 'hun-lun', esbonio beth oedd 'mynd yn feiral', a holl fater cyfryngau cymdeithasol. Wrth gwrs, efallai fod rhai plant yn fwy cyfarwydd a brwdfrydig ynglŷn â'r gweithgareddau hynny na phlant eraill. Mae disgwyl i'n byrddau arholi sicrhau bod ein harholiadau yn deg i bob dysgwr. Rhoddaf ymrwymiad i chi y byddaf yn codi'r achos penodol hwn ynghylch y papur TGAU Saesneg gyda Cymwysterau Cymru, oherwydd, wrth gwrs, caiff cymwysterau eu pennu'n annibynnol ar Lywodraeth Cymru, ond yn amlwg, rydym am sicrhau chwarae teg i bob plentyn sy'n cael eu cofrestru ar gyfer arholiadau.
English: The Welsh Government does not fund schools directly. Local authorities are responsible for the funding of schools in their counties.
Welsh: Nid yw Llywodraeth Cymru yn ariannu ysgolion yn uniongyrchol. Awdurdodau lleol sy'n gyfrifol am ariannu ysgolion yn eu siroedd.
English: Thank you. As you're aware, the service pupil premium is available in England to support service children in education, and the Royal British Legion is calling for schools in Wales to have a similar fund for approximately 2,500 children who currently attend schools in Wales. It's very positive that the Welsh Government announced £200,000 funding to support armed services children for schools to bid into for this year, but there's concern about what might follow. So, how do you therefore respond to the call from the legion and the wider armed forces community in Wales for a service pupil premium, as in England, so that all schools receive the funding for every service child?
Welsh: Diolch. Fel y gwyddoch, mae'r premiwm disgyblion lluoedd arfog ar gael yn Lloegr i gefnogi addysg plant y lluoedd arfog, ac mae'r Lleng Brydeinig Frenhinol yn galw am gronfa debyg i ysgolion yng Nghymru ar gyfer oddeutu 2,500 o blant sy'n mynychu ysgolion yng Nghymru ar hyn o bryd. Mae'n gadarnhaol iawn fod Llywodraeth Cymru wedi cyhoeddi £200,000 o gyllid eleni i ysgolion wneud cais amdano i gefnogi plant y lluoedd arfog, ond mae pryder ynghylch yr hyn a allai ddigwydd yn y dyfodol. Felly, sut rydych yn ymateb i'r alwad gan y lleng a chymuned ehangach y lluoedd arfog yng Nghymru am bremiwm disgyblion lluoedd arfog, fel yr hyn sydd ganddynt yn Lloegr, fel y gall pob ysgol gael cyllid ar gyfer pob un o blant y lluoedd arfog?
English: Mark, I'm very glad that schools have been able to apply for additional resources that the Welsh Government has made available this year to support the educational needs of armed forces children following the cuts made to that funding by the department of defence under your Government in London. Let me be clear: we continue to look to see whether there is evidence to suggests that those children who are the children of our armed forces personnel are at an educational disadvantage, in the same way that we know, for instance, that our poorer children are, that our looked-after children are, and that children who have experienced adoption often are. And we will continue to look, within the confines of the resources available, at how we can continue to support, as we are already doing this year, those children. I am grateful to the armed forces community for the service they give our nation, and I do not want that service to have a detrimental effect on their children's education, and we will do what we can to ensure that that does not happen.
Welsh: Mark, rwy'n falch iawn fod ysgolion wedi gallu gwneud cais am yr adnoddau ychwanegol y mae Llywodraeth Cymru wedi'u darparu eleni i gefnogi anghenion addysgol plant y lluoedd arfog yn dilyn y toriadau a wnaed i'r cyllid hwnnw gan yr adran amddiffyn o dan eich Llywodraeth chi yn Llundain. Gadewch i mi fod yn glir: rydym yn parhau i ystyried a oes tystiolaeth i awgrymu bod plant i bersonél ein lluoedd arfog o dan anfantais addysgol, yn yr un modd ag y gwyddom sy'n wir yn aml iawn, er enghraifft, am ein plant tlotaf, am ein plant sy'n derbyn gofal, ac am ein plant sydd wedi'u mabwysiadu. A byddwn yn parhau i ystyried, o fewn cyfyngiadau'r adnoddau sydd ar gael, sut y gallwn barhau i gefnogi'r plant hynny fel rydym eisoes yn ei wneud eleni. Rwy'n ddiolchgar i gymuned y lluoedd arfog am eu gwasanaeth i'n cenedl, ac nid wyf am i'r gwasanaeth hwnnw gael effaith andwyol ar addysg eu plant, a byddwn yn gwneud yr hyn a allwn i sicrhau nad yw hynny'n digwydd.
English: Thank you, Mick. We already consider absence due to disability when compiling our statistics on absenteeism from school. For both primary and secondary schools, we collect a range of statistics on absenteeism by pupil characteristic, which includes data related to special educational needs.
Welsh: Diolch, Mick. Rydym eisoes yn ystyried absenoldeb oherwydd anabledd wrth gasglu ein hystadegau ar absenoldeb o'r ysgol. Ar gyfer ysgolion cynradd ac uwchradd, rydym yn casglu amrywiaeth o ystadegau ar absenoldeb yn ôl nodweddion disgyblion, sy'n cynnwys data'n ymwneud ag anghenion addysgol arbennig.
English: Thank you for that answer, and, of course, I think, we all understand that schools feel how important it is to have their attendance figures as high as possible and how important good attendance is within schools and for the education of children. What I've had raised with me by a number of families, though, is that those children who have significant disabilities that will require them to have regular absences from school for treatment and so on - the system seems to be developing whereby, in order to encourage attendance, there are systems of rewards of attendance given out at school to encourage, and there are various systems like that around Wales. But, of course, the response that I'm getting back from some of the families, and this goes beyond just my own constituency, is that you have these children saying, 'Well, why can't I ever win a certificate? Why can't I get an award? Somehow, I'm failing within that.' And it seems to me that this is something that is worth looking at. I don't think there's anything malicious within this, but I think there's a genuine problem that has being emerging that needs to be looked at to ensure that a child who has a disability and may not be able to attend fully should be getting a certificate because they are attending to the maximum of their capacity, and we need to ensure that that sort of approach, I think, gets resolved.
Welsh: Diolch am eich ateb, ac wrth gwrs, credaf fod pob un ohonom yn deall bod ysgolion yn teimlo pa mor bwysig yw sicrhau bod eu ffigurau presenoldeb mor uchel â phosibl a pha mor bwysig yw presenoldeb uchel mewn ysgolion ac i addysg plant. Yr hyn sydd wedi'i ddwyn i fy sylw gan nifer o deuluoedd, fodd bynnag, yw y bydd plant sydd ag anableddau sylweddol sy'n ei gwneud yn angenrheidiol iddynt fod yn absennol o'r ysgol yn rheolaidd er mwyn cael triniaeth ac ati - ymddengys bod system yn datblygu er mwyn annog presenoldeb lle mae systemau gwobrwyo presenoldeb ar waith mewn ysgolion er mwyn annog presenoldeb, a cheir amryw o systemau o'r fath ledled Cymru. Ond wrth gwrs, yr ymateb a gaf gan rai o'r teuluoedd, ac mae hyn yn mynd y tu hwnt i fy etholaeth i yn unig, yw bod y plant hyn yn gofyn, 'Wel, pam na allaf fi ennill tystysgrif? Pam na allaf fi gael gwobr? Rywsut, rwy'n methu yn hynny o beth.' Ac ymddengys i mi fod hyn yn rhywbeth y dylid ei ystyried. Ni chredaf fod unrhyw beth maleisus ynglŷn â hyn, ond credaf fod problem wirioneddol wedi dod i'r amlwg a bod angen ei hystyried er mwyn sicrhau bod plentyn sydd ag anabledd nad yw'n gallu bod yn bresennol o hyd yn cael tystysgrif am fod yn bresennol hyd eithaf eu gallu, ac mae angen inni sicrhau dull felly o weithredu.
English: Mick, thank you so much for raising this, and I completely agree with you that in the drive to encourage overall attendance, children with a disability should not feel penalised or discouraged or inadequate in any way. I do recognise that rewards can incentivise other pupils to attend, but it cannot be beyond the wit of individual schools to be able to understand that for some children periods of absence, either because of ill health or because of the necessity of attending a multitude of appointments, in facilities that are often a long way from school, which means they can't even go to school for half a day or part of a session - they should not be penalised in that way. Our statutory guidance 'Supporting learners with healthcare needs' also emphasises that point, that it is inappropriate to penalise children for absenteeism as a result of their disability. I will look to see what communication methods we have with our teaching profession and our schools and LEAs to reinforce the message in that guidance that those practices that are in danger of discriminating against children because of their disability are not appropriate or acceptable. Indeed, we need to find different ways in which we can recognise the achievements that those children are making in their schools, sometimes very much against the odds.
Welsh: Mick, diolch o galon am godi hyn, a chytunaf yn llwyr â chi na ddylai plant ag anabledd deimlo eu bod yn cael eu cosbi neu deimlo'n ddigalon neu'n annigonol mewn unrhyw ffordd yn yr ymgyrch gyffredinol i hybu presenoldeb cyffredinol. Rwy'n cydnabod y gall gwobrau gymell disgyblion eraill i fod yn bresennol, ond ni all fod y tu hwnt i allu ysgolion unigol i ddeall bod cyfnodau o absenoldeb i rai plant, naill ai oherwydd salwch neu oherwydd yr angen i fynychu nifer fawr o apwyntiadau, mewn cyfleusterau sy'n aml yn bell iawn o'r ysgol, gan olygu na allant fynd i'r ysgol am hanner diwrnod neu ran o sesiwn, hyd yn oed - ni ddylid eu cosbi yn y ffordd honno. Mae ein canllawiau statudol 'Cefnogi dysgwyr ag anghenion gofal iechyd' hefyd yn pwysleisio'r pwynt hwnnw, ei bod yn anaddas cosbi plant am absenoldeb o ganlyniad i'w hanabledd. Byddaf yn edrych i weld pa ddulliau cyfathrebu sydd gennym gyda'n proffesiwn addysgu, ein hysgolion a'n hawdurdodau addysg lleol i atgyfnerthu'r neges yn y canllawiau hynny nad yw'r arferion sydd mewn perygl o wahaniaethu yn erbyn plant oherwydd eu hanabledd yn addas neu'n dderbyniol. Yn wir, mae angen inni ddod o hyd i ffyrdd gwahanol o gydnabod cyflawniadau'r plant hynny yn eu hysgolion, yn wyneb anawsterau mawr weithiau.
English: The next item, therefore, is questions to the Cabinet Secretary for Health and Social Services. Question 1 [OAQ52426] is withdrawn. Question 2, Caroline Jones.
Welsh: Yr eitem nesaf, felly, yw'r cwestiynau i Ysgrifennydd y Cabinet dros Iechyd a Gwasanaethau Cymdeithasol. Mae'r cwestiwn cyntaf [OAQ52426] wedi'i dynnu yn ôl. Felly, cwestiwn 2, Caroline Jones.
English: Thank you for the question. I have been absolutely clear that overspending by health boards is unacceptable. The Welsh Government is providing targeted intervention support to those boards in deficit to develop sustainable financial plans. With this support, both Abertawe Bro Morgannwg University Local Health Board and Cardiff and Vale University Local Health Board both achieved an improved financial position in 2017 compared to the previous year. I have also announced £27 million of additional recurrent funding to Hywel Dda as a consequence of the zero-based review to place the board on a fair funding basis going forward. And, of course, I've issued the next 18-month special measures improvement framework for Betsi Cadwaladr, setting out my very clear expectations for improvement.
Welsh: Diolch am eich cwestiwn. Rwyf wedi dweud yn gwbl glir fod gorwario gan fyrddau iechyd yn annerbyniol. Mae Llywodraeth Cymru yn darparu cymorth ymyrraeth wedi'i thargedu i'r byrddau sydd mewn diffyg er mwyn datblygu cynlluniau ariannol cynaliadwy. Gyda'r cymorth hwn, roedd Bwrdd Iechyd Lleol Prifysgol Abertawe Bro Morgannwg a Bwrdd Iechyd Lleol Prifysgol Caerdydd a'r Fro mewn gwell sefyllfa ariannol yn 2017 o gymharu a'r flwyddyn flaenorol. Rwyf hefyd wedi cyhoeddi £27 miliwn o arian rheolaidd ychwanegol i Hywel Dda o ganlyniad i'r adolygiad cwbl gynhwysfawr i sicrhau bod y bwrdd ar sylfaen gyllido deg yn y dyfodol. Ac wrth gwrs, rwyf wedi cyhoeddi'r fframwaith gwella mesurau arbennig ar gyfer Betsi Cadwaladr gogyfer â'r 18 mis nesaf, gan nodi fy nisgwyliadau o ran gwelliannau yn glir iawn.
English: Cabinet Secretary, my local health board, ABMU, has a deficit of over £3 million a month. In order to address this deficit, the health board are proposing to reduce the number of hospital beds that are available. Cabinet Secretary, given that bed occupancy rates in my region are nearly 90 per cent, do you consider the proposal to reduce the number of available beds to be safe?
Welsh: Ysgrifennydd y Cabinet, mae gan fy mwrdd iechyd lleol, Bwrdd Iechyd Lleol Prifysgol Abertawe Bro Morgannwg, ddiffyg o dros £3 miliwn y mis. Er mwyn mynd i'r afael â'r diffyg hwn, mae'r bwrdd iechyd yn cynnig lleihau nifer y gwelyau ysbyty sydd ar gael. Ysgrifennydd y Cabinet, o gofio bod cyfraddau defnydd gwelyau yn fy rhanbarth bron yn 90 y cant, a ydych o'r farn fod y cynnig i leihau nifer y gwelyau sydd ar gael yn ddiogel?
English: Thank you for the question. I think it's been positive that ABM had a better financial outturn than the previous year and I want to be positive about their prospects for further improvement, until they get to a position that is generally acceptable when they do live within their means, and indeed they provide an acceptable level of performance right across the whole of their responsibility. The current beds consultation should not be driven by financial measures. My understanding is that they're trying to set out a case for changing where care is provided because alternative services are available. That is not driven by money; that is actually driven by where do you provide the right care at the right time and in the right place. I would not support the removing of beds from our system simply as a financial measure. The change in bed capacity and where it is is a different issue. As I say, there is an ongoing consultation. Today is the last day, and if anyone has not taken part in the consultation, I would urge them to make their views clear.
Welsh: Diolch am y cwestiwn. Credaf ei bod yn gadarnhaol fod Abertawe Bro Morgannwg wedi cael alldro ariannol gwell na'r flwyddyn flaenorol, ac rwyf am fod yn gadarnhaol ynghylch eu rhagolygon ar gyfer gwelliant pellach, hyd nes y byddant mewn sefyllfa sy'n dderbyniol yn gyffredinol pan fyddant yn byw o fewn eu modd, ac yn wir, yn darparu lefel dderbyniol o berfformiad mewn perthynas â'u cyfrifoldeb cyfan. Ni ddylai'r ymgynghoriad presennol ynghylch gwelyau gael ei lywio gan fesurau ariannol. Yn ôl yr hyn a ddeallaf, maent yn ceisio dadlau'r achos dros newid lle y darperir gofal gan fod gwasanaethau amgen ar gael. Nid yw hynny wedi'i lywio gan arian; caiff hynny ei lywio yn ôl ble y darparwch y gofal iawn ar yr adeg iawn ac yn y lle iawn. Ni fuaswn yn cefnogi cael gwared ar welyau o'n system fel mesur ariannol yn unig. Mae'r newid o ran nifer y gwelyau a'u lleoliad yn fater gwahanol. Fel y dywedaf, mae ymgynghoriad yn mynd rhagddo. Heddiw yw'r diwrnod olaf, a buaswn yn annog unrhyw un nad yw wedi cymryd rhan yn yr ymgynghoriad i leisio'u barn yn glir.
English: Why has Welsh Government, together with health boards, not done more to reign in the huge amount of spending on agency staff? Couldn't he have better control of these deficits if that was done?
Welsh: Pam nad yw Llywodraeth Cymru, ynghyd â'r byrddau iechyd, wedi gwneud mwy i leihau'r swm enfawr o wariant ar staff asiantaeth? Oni fyddai ganddo well rheolaeth ar y diffygion hyn pe gwneid hynny?
English: In fact, last year, I issued measures to have a cap on agency staff and that made a real difference in the last quarter of the last year. The challenge now is to not just see the fruits of a full year of that, but to take wider action as well, which is why the ongoing conversation is that we need to come to an end point about changing the use of both agency and bank staff. Because I think there is more opportunity about the way in which the bank is used rather than agency staff, and the way that the quality of care is provided, as well as the financial measures. So, I am looking for further progress. We've actually managed to take out, largely, some of the higher end agencies as well, but this will continue to be an issue about the financial sustainability of our system. It also means that, in some parts of our healthcare system, we'll need to change the way that care is delivered, because it's actually difficult to recruit people to some of the ways of delivering care that we currently have. So, there is a range of different measures to take, but it will of course be an area that I expect further scrutiny on here, and indeed the director general has regular scrutiny in the Public Accounts Committee on this issue as well.
Welsh: Mewn gwirionedd, y llynedd, cyhoeddais fesurau i sicrhau cap ar staff asiantaeth a gwnaeth hynny wahaniaeth gwirioneddol yn ystod chwarter olaf y llynedd. Yr her bellach yw nid yn unig gweld buddion blwyddyn lawn o hynny, ond i gymryd camau gweithredu ehangach hefyd, a dyna pam mai'r sgwrs barhaus yw bod angen inni ddod i bwynt terfynol mewn perthynas â newid y defnydd o staff asiantaeth a staff banc. Oherwydd credaf fod mwy o gyfle i'w gael o ran y ffordd y defnyddir staff banc yn hytrach na staff asiantaeth, a'r ffordd y darperir ansawdd gofal, yn ogystal â'r mesurau ariannol. Felly, rwy'n chwilio am gynnydd pellach. Mewn gwirionedd, rydym wedi llwyddo i gael gwared, i raddau helaeth, ar rai o'r asiantaethau ar y pen drutaf hefyd, ond bydd hyn yn parhau i fod yn broblem o ran cynaliadwyedd ariannol ein system. Mae hyn hefyd yn golygu, mewn rhai rhannau o'n system gofal iechyd, y bydd angen inni newid y ffordd y darperir gofal, gan ei bod yn anodd recriwtio pobl i rai o'r ffyrdd o ddarparu gofal sydd gennym ar hyn o bryd. Felly, ceir amrywiaeth o fesurau gwahanol i'w rhoi ar waith, ond wrth gwrs, bydd yn faes rwy'n disgwyl rhagor o graffu arno yma, ac yn wir, mae'r cyfarwyddwr cyffredinol yn craffu'n rheolaidd ar y mater hwn yn y Pwyllgor Cyfrifon Cyhoeddus hefyd.
English: Thank you for the question. Our tobacco control delivery plan, published in September last year, outlines the actions we are taking to further reduce smoking levels in Wales. For instance, I recently launched a consultation on regulations to prohibit smoking on hospital grounds, school grounds, local authority playgrounds, and the outdoor areas of registered childcare settings.
Welsh: Diolch am y cwestiwn. Mae ein cynllun cyflawni ar reoli tybaco, a gyhoeddwyd ym mis Medi y llynedd, yn amlinellu'r camau rydym yn eu cymryd i leihau lefelau ysmygu yng Nghymru ymhellach. Er enghraifft, yn ddiweddar, lansiais ymgynghoriad ar reoliadau i wahardd smygu ar dir ysbytai, tir ysgolion, meysydd chwarae awdurdodau lleol, a'r mannau y tu allan i leoliadau gofal plant cofrestredig.
English: Cabinet Secretary, the Welsh Government smoking ban has helped reduce smoking, but it remains the leading cause of serious illness and avoidable early deaths in Wales, responsible, according to Action on Smoking and Health, for around 5,500 deaths every year, and the Welsh Government's target of reducing smoking prevalence to 16 per cent by 2020 will not be achieved on current projections. I welcome the provisions of the Public Health (Wales) Act 2017 to enable further restrictions, as you've mentioned, and indeed the ability that that legislation gives to designate additional places as smoke-free, which I believe, for example, might include outdoor areas of cafes and restaurants, and town and city centres. Do you agree that extending restrictions in that way will further protect our people from passive smoking, help de-normalise smoking and encourage smokers to quit?
Welsh: Ysgrifennydd y Cabinet, mae gwaharddiad Llywodraeth Cymru ar ysmygu wedi cynorthwyo i leihau ysmygu, ond ysmygu yw prif achos salwch difrifol a marwolaethau cynnar y gellir eu hosgoi yng Nghymru o hyd, ac mae'n gyfrifol, yn ôl Gweithredu ar Smygu ac Iechyd, am oddeutu 5,500 o farwolaethau bob blwyddyn, ac ni fydd targed Llywodraeth Cymru o leihau lefelau ysmygu i 16 y cant erbyn 2020 yn cael ei gyflawni ar sail y rhagolygon presennol. Croesawaf ddarpariaethau Deddf Iechyd y Cyhoedd (Cymru) 2017 i alluogi cyfyngiadau pellach, fel y sonioch, yn ogystal â'r gallu a roddir gan y ddeddfwriaeth honno i ddynodi lleoedd ychwanegol yn fannau di-fwg, a chredaf y gallai hynny, er enghraifft, gynnwys ardaloedd awyr agored mewn caffis a bwytai, a chanol trefi a dinasoedd. A ydych yn cytuno y bydd ymestyn cyfyngiadau yn y ffordd honno yn amddiffyn ein pobl yn well rhag ysmygu goddefol, yn helpu i ddadnormaleiddio ysmygu ac yn annog ysmygwyr i roi'r gorau iddi?